b"\n_START_ARTICLE_\nKy\xc3\xb6sti Haatanen\n_START_PARAGRAPH_\nRaikas Ky\xc3\xb6sti Mikael Haatanen (s. 5. lokakuuta 1947 Pyht\xc3\xa4\xc3\xa4) on suomalainen s\xc3\xa4velt\xc3\xa4j\xc3\xa4, kapellimestari, sovittaja ja kuoromestari._NEWLINE_Haatanen on toiminut orkesterimuusikkona (viulu, my\xc3\xb6hemmin alttoviulu) Jyv\xc3\xa4skyl\xc3\xa4n kaupunginorkesterissa, Suomen Kansallisoopperan orkesterissa, Helsingin kaupunginorkesterissa, ja Radion sinfoniaorkesterissa._NEWLINE_Haatanen suoritti kapellimestaritutkinnon Sibelius-Akatemiassa 1974 professori Jorma Panulan johdolla. H\xc3\xa4n toimi Savonlinnan kaupungin musiikinjohtajana 1973\xe2\x80\x931980 ja sen j\xc3\xa4lkeen Jyv\xc3\xa4skyl\xc3\xa4n kaupunginorkesterin kapellimestarina sek\xc3\xa4 taiteellisena johtajana 1980\xe2\x80\x931986. Lis\xc3\xa4ksi Haatanen teki kapellimestarivierailuja useimmissa kotimaisissa orkestereissa ja musiikkijuhlilla Ruotsissa, Virossa, Ven\xc3\xa4j\xc3\xa4ll\xc3\xa4, Puolassa, Saksassa ja Chiless\xc3\xa4._NEWLINE_Savonlinnan Oopperajuhlilla Haatanen on toiminut kapellimestarina Boris Godunovissa, Haydnin Luomisessa, Heikki Sarmannon Perfect Harmonyssa, omassa Judith's songs -kantaatissaan ja Martti Talvelan muistokonsertissa. H\xc3\xa4n on my\xc3\xb6s Savonlinnan Oopperajuhlakuoron perustaja ja oli sen taiteellisena johtaja 1973\xe2\x80\x931986 ja 1992\xe2\x80\x932008."